CELEX: 62021TN0161
Language: el
Date: 2021-03-25 00:00:00
Title: Υπόθεση T-161/21: Προσφυγή της 25ης Μαρτίου 2021 — McCord κατά Επιτροπής

28.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/26
            
         
      Προσφυγή της 25ης Μαρτίου 2021 — McCord κατά Επιτροπής
      (Υπόθεση T-161/21)
      (2021/C 252/36)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Raymond Irvine McCord (Μπέλφαστ, Ηνωμένο Βασίλειο) (εκπρόσωπος: C. O’Hare, Solicitor)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει, σύμφωνα με το άρθρο 263 της Συνθήκης για τη λειτουργία της Ευρωπαϊκής Ένωσης, την απόφαση και/ή το σχέδιο κανονισμού της Ευρωπαϊκής Επιτροπής της 29ης Ιανουαρίου 2021 περί ενεργοποιήσεως του άρθρου 16 του Πρωτοκόλλου για τη Βόρεια Ιρλανδία της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (2019/C 384 I/01) (στο εξής: συμφωνία αποχώρησης) και
               
            
                  —
               
               
                  να ακυρώσει, σύμφωνα με το άρθρο 263 της Συνθήκης για τη λειτουργία της Ευρωπαϊκής Ένωσης, την απόφαση της Ευρωπαϊκής Επιτροπής περί μη δημοσιεύσεως πολιτικής ή οδηγιών που να προβλέπουν ότι η Ευρωπαϊκή Επιτροπή αναπτύσσει και δημοσιεύει πολιτική σχετικά με τις συνθήκες υπό τις οποίες θα ενεργοποιήσει το άρθρο 16 του Πρωτοκόλλου για τη Βόρεια Ιρλανδία,
               
            
                  —
               
               
                  να διαπιστώσει, σύμφωνα με το άρθρο 265 της Συνθήκης για τη λειτουργία της Ευρωπαϊκής Ένωσης, ότι η Ευρωπαϊκή Επιτροπή παρέλειψε να δημοσιεύσει πολιτική ή οδηγίες που να προβλέπουν ότι η Ευρωπαϊκή Επιτροπή αναπτύσσει και δημοσιεύει πολιτική σχετικά με τις συνθήκες υπό τις οποίες θα ενεργοποιήσει το άρθρο 16 του Πρωτοκόλλου για τη Βόρεια Ιρλανδία,
               
            
                  —
               
               
                  να καταδικάσει την Επιτροπή στα δικαστικά έξοδα του προσφεύγοντος, συμπεριλαμβανομένου του συνόλου των προπαρασκευαστικών δαπανών.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων υποστηρίζει ότι η απόφαση και/ή το σχέδιο κανονισμού για την επίκληση, εκ μέρους της Ευρωπαϊκής Επιτροπής, του άρθρου 16 του Πρωτοκόλλου για τη Βόρεια Ιρλανδία της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (1), ήταν δυσανάλογο και παράνομο. Περαιτέρω, ο προσφεύγων υποστηρίζει ότι η Επιτροπή οφείλει να δημοσιεύσει την πολιτική της όσον αφορά την ενεργοποίηση στο μέλλον του άρθρου 16 του Πρωτοκόλλου για τη Βόρεια Ιρλανδία της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας.
      
         (1)  Συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ 2019, CI 384, σ. 1).